Yengil atletika 2024-yilgi Yozgi Olimpiada oʻyinlarida. Parijdagi 2024-yilgi Yozgi Olimpiada oʻyinlarida yengil atletika musobaqalari 2024-yilning 1–11-avgust kunlari boʻlib oʻtishi rejalashtirilgan boʻlib, unda 3 ta alohida yoʻnalishda, yaʼni "trek" va "maydon" bahslari, "yoʻlak" musobaqalari va sportcha yurish boʻyicha jami 48 ta medallar jamlanmasi oʻynaladi. Musobaqalar umumiy 4 ta hududda, jumladan, sportcha yurish bahslari Pont d'Iéna koʻprigida, marafon poygalarining start va finish nuqtalari mos ravishda Hôtel de Ville va Les Invalides majmuasida, trek va maydon musobaqalari esa Stade de France stadionida oʻtkaziladi. Sportchilar erkaklar va ayollar oʻrtasida bir xil miqdorda taqsimlangan musobaqa medallari uchun oʻyin olib boradilar. Olimpiya oʻyinlari tarixida ilk marotaba aynan ushbu musobaqada medallar har ikki jins vakillari oʻrtasida teng taqsimlandi. Gender tengligini saqlash maqsadida erkaklar oʻrtasida 50 kilometrga yugurish bahslari oʻrnida sportcha yurish boʻyicha erkaklar va ayollar oʻrtasida aralash marafon estafeta oʻyinlari oʻtkaziladi. Yengil atletika dasturidagi yana bir muhim oʻzgarish sifatida 200 metrdan 1500 metrgacha boʻlgan barcha yakka tartibdagi trek bahslari va toʻsiqlar osha yugurish musobaqalaridan (erkaklar oʻrtasida 110 m, ayollar oʻrtasida 100 m va 400 metrga aralash) keyin qoʻshimcha tur oʻtkaziladi. Bu oʻzgarish ishtirokchilar uchun keng imkoniyat beradi va ular yarim final bosqichiga chiqish uchun ikkinchi imkoniyatga ega boʻladilar. Avvalgi formatga koʻra, 1-davra bahslarida toʻgʻridan-toʻgʻri saralash oʻyinlaridan (S) tashqari umumiy eng tez koʻrsatkichlarni qayd etgan (s) sportchilar keyingi davraga yoʻl olishgan edi. Sport inshootlari. "Trek" va "maydon" yoʻnalishi boʻyicha musobaqalar Stade de France stadionida, sportcha yurish bahslari esa Pont d’Iena koʻprigida boʻlib oʻtadi. Marafon poygalari Hôtel de Ville shahar hokimiyatida boshlanib, Les Invalidesda majmuasida tugaydi. Marafon ishtirokchilari shaharning eng koʻzga koʻringan joylari va Olimpiya oʻyingohlarini boʻylab yugurishadi. Jadval. Parij –2024 musobaqalariga qadar barcha yoʻlak bahslari (marafonlar va sportcha yurish) ertalab oʻtkazilib kelingan. Biroq 2012-yilda Londonda oʻtkazilgan Olimpiada oʻyinlaridan beri birinchi marta barcha yoʻlak, maydon va aralash oʻyinlar kechki seansda oʻtkazilinadi 1984-yilgi Los-Anjelesda oʻtkazilgan Olimpiada oʻyinlaridan beri 40 yil ichida Olimpiya tarixida ayollar oʻrtasida marafon bahslari birinchi marotaba yengil atletika dasturining oxirgi kunida oʻtkaziladi. Kanoe slalom boʻyicha 3 karra Olimpiada chempioni, Parij–2024 oʻyinlarini tashkil etish qoʻmitasi prezidenti Tony Estanguet shunday taʼkidlagan: "Biz gender tengligini oshirish va birinchi marotaba ayollar sportini ham eʼtiborga olish maqsadida odatdagi tartibni oʻzgartirishni xohladik. Shu sababli ayollar marafoni aynan 11-avgust kuni oʻtkaziladi.